Universitas Negeri Padang

Universitas Negeri Padang (UNP) adolah paguruan tinggi negeri nan tadapek di Kota Padang, Sumatera Barat. Partamo badiri pado tanggal 23 Oktober 1954 nan banamo Perguruan Tinggi Pendidikan Guru (PTPG) Batusangkar nan barado di Batusangkar, Kabupaten Tanah Data, Pado taun 1964, kampus nan barado di Batusangka ko dipindahan ka Kota Padang. Kudian di taun 1999, malalui Kepres Nomor 93 ditatapan sacaro rasmi manjadi universitas, labiah tapeknyo pado tanggal 24 Agustus 1999. Kampus utamo Universitas Negeri Padang talatak di Jln. Prof. Dr. Hamka, Air Tawar, Kota Padang. Sedangkan kampus iko mampunyoi babarapo fakultas nan talatak di babagai tampek, tamasuak di lua kota Padang. Lokasi kampus lainnyo antaro lain barado di Gadut jo Lubuak Buayo, Padang, Padang Pariaman dan di Balakang Balok, Bukitinggi. Pado taun 2011, UNP manjadi salah satu dari 28 Paguruan Tinggi Nagari lainnyo nan dinobaikan dek Direktorat Jenderal Pendidikan Tinggi (Ditjen Dikti) sabagai 50 paguruan tinggi nan paliang manjanjian di Indonesia, atau 50 Promising Indonesian Universities. Salanjuiknyo pado tanggal 29 Desember 2016, UNP maraiah akreditasi untuak predikat A dari Badan Akreditasi Nasional Perguruan Tinggi (BAN PT). Kudian pado tanggal 17 Agustus 2018, Kemenristekdikti maumumkan paringkek-paringkek dari 100 paguruan tinggi Indonesia nan non-vokasi taun 2018. UNP barado pado paringkek 26 dan tamasuak dalam kluster kaduo. Kini ko Universitas Nagari Padang lah tadiri dari salapan fakultas, 70 program studi, jo 1 program pandidikan profesi konselor, barikuik iko parinciannyo:: Fakultas Ilmu Pendidikan (FIP) Fakultas Bahaso dan Seni (FBS) Fakultas Matematika dan Ilmu Pengetahuan Alam (FMIPA) Fakultas Ilmu Sosial (FIS) Fakultas Teknik (FT) Fakultas Ilmu Keolahragaan (FIK) Fakultas Ekonomi (FE) Fakultas Perhotelan dan Pariwisata (FPP) Program Pascasarjana Lokasi Kampus Kampus utamo Universitas Negeri Padang adolah di Kota Padang, labiah tapeknyo di Jln. Prof. Dr. Hamka, Air Tawar. Sadangkan lokasi kampus lainnyo antaro lain: Kampus II UNP Fakultas Ilmu Keolahragaan talatak di Lubuk Buaya. Kampus III UNP Jurusan Pandidikan Luar Biasa (PLB) FIP talatak di Limau Manih. Kampus IV UNP Jurusan Pandidikan Guru Sekolah Dasar (PGSD) FIP talatak di Ulu Gadut, Padang. Kampus V UNP Jurusan Pandidikan Guru Sekolah Dasar (PGSD), Psikologi jo Manajemen Perhotelan FPP talatak di Kota Bukittinggi. Kampus D3 Keperawatan di Kota Pariaman. Duo pamarintah daerah bakarajo samo jo UNP untuak mambina duo akademi komunitas nan manyalanggarokan pandidikan vokasional diploma. Di Kota Sawahlunto badiri Akademi Komunitas Negeri Kota Sawahlunto Program Diluar Domisili (PDD) Universitas Negeri Padang (UNP). Salain itu, di Kabupaten Lahat, Sumatra Selatan ado pulo badiri Akademi Komunitas Negeri Kabupaten Lahat PDD UNP. Sijarah Universitas Negeri Padang (UNP) adolah hasia konversi IKIP Padang manjadi universitas, nan pado mulonyo banamo Paguruan Tinggi Pandidikan Guru (PTPG) di Batusangkar. Samanjak didirikan pado tanggal 23 Oktober 1954, UNP alah mangalami banyak parubahan. Dalam sijarah pakambangannyo, parubahan‑parubahan nan tajadi maliputi bukan sajo namo jo tampek kadudukannyo, tapi juga status sarato program‑program pandidikan nan dikambangkannyo, sasuai jo kabijakan untuak mamanuhi tuntutan pakambangan pandidikan di tanah aia. Parubahan iko dapek diklasifikasikan dalam limo pariode, yaitu: Pariode PTPG Batusangkar (1954‑1956) PTPG Batusangkar mulai badiri pado 23 Oktober 1954. Tanggal iko didapekan malalui panalusuran ulang dek tim nan dikatuai dek Prof. Dr. Mestika Zed pado tahun 2018. Tanggal ikolah dipakai kini ko untuak dies natalis UNP. Sabalumnyo tacantum di Permenristekdikti No. 67 Tahun 2016 tantang Statuta UNP bahsonyo 1 September 1954 ditatapkan sabagai hari jadi/dies natalis UNP. Pimpinan jo Kalembagaan Galeri Caliak pulo Daftar paguruan tinggi di Sumatera Barat Rujuakan